
2. [bookmark: _Toc49632021]OPĆI PODACI 
2.1. [bookmark: _Toc49632022]Podaci o Naručitelju (NOJN)
Naziv i sjedište naručitelja: 	NOLIOT d.o.o.
Adresa: 			Nenadići 49, 51500 Krk
OIB: 					07023351167
MBS: 					040061656
Broj telefona: 			+385 51 861 100
Broj telefaksa: 		+385 51 861 110
Adresa elektroničke pošte: 	noliot@ri.t-com.hr

Naručitelj provodi projekt ''Sunčana elektrana i kompenzacija električnih instalacija Noliot'' sukladno ugovoru o bespovratnim sredstvima referentne oznake KK.04.1.1.01.0102 i projektnoj prijavi na Poziv za dostavu projektnih prijedloga ''POVEĆANJE ENERGETSKE UČINKOVITOSTI I KORIŠTENJA OBNOVLJIVIH IZVORA ENERGIJE U PROIZVODNIM INDUSTRIJAMA" referentne oznake poziva KK.04.1.1.01

2.2. [bookmark: _Toc49632023]Podaci o osobi zaduženoj za komunikaciju s ponuditeljima 
Kontakt osoba naručitelja: 	Ivan Prendivoj
Telefon: 			+385 51 861 100
Telefaks: 			+385 51 861 110
Elektronička pošta: 		noliot@ri.t-com.hr
Komunikacija i svaka druga razmjena informacija između naručitelja i gospodarskih subjekata obavljati će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: noliot@ri.t-com.hr
Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz dokumentaciju za nadmetanje. Dodatne informacije i objašnjenja biti će objavljeni bez navođenja podataka o podnositelju zahtjeva na internetskoj stranici www.strukturnifondovi.hr. Pod uvjetom da je zahtjev pravovremen, posljednje dodatne informacije i objašnjenja vezana uz dokumentaciju za nadmetanje Naručitelj će staviti na raspolaganje najkasnije pet dana (5) prije isteka roka za dostavu ponuda. Zahtjev je pravovremen ako je dostavljen naručitelju najkasnije tijekom osmog (8) dana prije dana u kojem ističe rok za dostavu ponuda. Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istom mjestu na kojem je objavljena osnovna Obavijest o nabavi, Dokumentacija za nadmetanje i pojašnjenja dokumentacije. Naručitelj može produljiti rok za dostavu ponuda i produljenje će biti razmjerno važnosti pojašnjenja i/ili izmjeni dokumentacije.


2.3. Evidencijski broj nabave
Evidencijski broj nabave: 01/2020
2.4. Vrsta postupka nabave 
Postupak nadmetanja s objavom Obavijesti o nabavi. Nabava se provodi temeljem Dodatka 2. „Postupci nabave za osobe koje nisu obveznici zakona o javnoj nabavi“, a koji je sastavni dio dokumentacije Poziva „Povećanje energetske učinkovitosti i korištenja obnovljivih izvora energije u proizvodnim industrijama“, referentni broj Poziva: KK.04.1.1.01. Navedeni Poziv i dodatak 2. dostupni su na internetskoj stranici https://strukturnifondovi.hr/natjecaji/povecanje-energetske-ucinkovitosti-koristenja-obnovljivih-izvora-energije-proizvodnim-industrijama/.

2.5. [bookmark: _Toc49632024]Vrsta ugovora o nabavi 
Ugovor o nabavi radova 

2.6. Procijenjena vrijednost nabave
Procijenjena vrijednost nabave je 959.420,00 kuna.

2.7. [bookmark: _Toc49632025]Početak postupka nabave 
Postupak nabave započinje objavljivanjem Obavijesti o nabavi na internetskoj stranici www.strukturnifondovi.hr.

Datum objave obavijesti o nabavi je 04.09.2020.


2.8. Popis gospodarskih subjekata s kojima je Naručitelj u sukobu interesa
Članovi Odbora za nabavu, osoba ovlaštena za zastupanje Naručitelja te imenovana osoba za provođenje postupka nabave postupaju u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa. Prilikom utvrđivanja postojanja sukoba interesa na odgovarajući način primjenjuju se odredbe važećeg Zakona o javnoj nabavi koje uređuju to pitanje.
Naručitelj je slobodan sklopiti ugovore o nabavi sa bilo kojim gospodarskim subjektom obzirom da sa niti jednim gospodarskim subjektom nije u sukobu interesa niti je gospodarski povezan sa nekim drugim gospodarskim subjektom.


3. [bookmark: _Toc49632026]PODACI O PREDMETU NABAVE 
3.1. [bookmark: _Toc49632027][bookmark: _Toc375638516]Opis predmeta nabave 

[bookmark: _GoBack]Predmet nabave je nabava opreme i izgradnja Sunčane elektrane i kompenzacije električnih instalacija Noliot za proizvodnju električne energije za vlastite potrebe ukupne vršne snage fotonaponskog generatora, to jest, ukupne snage FV polja, 108 kWp raspoređenih na 400 FN panela. Očekivana godišnja proizvodnja električne energije sunčane elektrane je 145,203 MWh dok nazivna snaga modula iznosi 270 W. S obzirom da je predmetna elektrana proizvodi istosmjernu struju koju je nužno pretvoriti u izmjeničnu, sunčana elektrana koristi izmjenjivač koji pokriva radno područje fotonaponskog polja u svim uvjetima.

Predviđeno je da izvođenje predmetnih radova vrši glavni izvođač radova. On mora osigurati predmetne radove i instaliranje od svih mogućih šteta i oštećenja tijekom cijelog vremena trajanja montažnih, građevinskih i inženjerskih radova, te do tehničkog puštanja u rad nove fotonaponske elektrane, a sve po vrsti, kvaliteti i količini kako je specificirano u troškovniku, glavnom projektu te ostalim traženim uvjetima naznačenima u ovoj Dokumentaciji o nabavi. Opis predmeta nabave je detaljno predočen u projektnoj i tehničkoj dokumentaciji – sadržaj glavnog projekta (prilog 7.):

PROJEKT: PROJEKT SUNČANE ELEKTRANE NOLIOT
BROJ PROJEKTA: 167/2017

Projektant: DD electric d.o.o., Borisa Papandopula 53, Bjelovar
Glavni projektant: Darko Dobrijević, dipl.ing.el.
Br.Ovl.: E 2172

Ponuditelj je obvezan sve radove izvoditi sukladno pozitivnim propisima i pravilima struke, a posebno u skladu sa aktima: Zakon o gradnji (NN 153/13; 20/17), Zakon o prostornom uređenju (NN 153/13), Zakon o građevinskoj inspekciji (NN 153/13), Zakon o poslovima i djelatnostima prostornog uređenja i gradnje (NN 78/15) te sukladno primjenjivim ostalim relevantnim propisima.

Za sve radove, dobave, prateće montažne, inženjerske i građevinske radove, garantira glavni izvođač radova koji je dužan izvršiti sva potrebna ispitivanja i testiranja. Glavni izvođač radova dužan je evidentirati podatke o karakteristikama instalirane opreme. Tom prilikom dužan je pridržavati se odredbi važećih propisa, standarda i uzanci. Izvoditelj preuzima punu odgovornost za radove i opremu od početka radova do njihove primopredaje te odgovara za svu štetu koja nastane izvođenjem radova, bilo na predmetnim radovima i opremi, bilo na postojećim objektima i opremi Naručitelja.

U ponudi moraju biti ponuđene sve stavke na način kako je to definirano u troškovniku. Predmet nabave uključuje dostavu, montažne, građevinske, elektro i inženjerske radove i materijal, demontaže, nepredviđeni materijal i radove, te puštanje u rad. 

[bookmark: _Hlk501375802]Detaljnije specifikacije i količina predmeta nabave dane su u prilogu 6 Troškovnik i u glavnom projektu (prilog 7.).

3.2. [bookmark: _Toc49632028]Pregled lokacije na kojoj će se isporučivati oprema i izvoditi radovi
Prije dostave ponude, potencijalnim Ponuditeljima se nudi mogućnost pregleda lokacije na kojoj će se isporučivati oprema i izvoditi radovi. Pregled je moguće obaviti za vrijeme roka za dostavu ponuda od 7:00 – 15:00 h (sati), uz prethodnu najavu osobi zaduženoj za komunikaciju s Ponuditeljima navedenoj u točki 1.2. ove Dokumentacije za nadmetanje, minimalno 4 (četiri) dana prije dana pregleda lokacije. Ponuditelji na svoj trošak vrše pregled građevine i upoznaju se s lokacijom na kojoj će se isporučivati oprema i izvoditi radovi zbog ocjene njezinog građevinskog stanja, radova obuhvaćenih troškovnikom, uvjeta organizacije gradilišta, načina i mogućnosti pristupa, mogućnosti zauzimanja javne površine i sl. kako bi za sebe i na vlastitu odgovornost prikupili sve informacije koje su potrebne za izradu ponude. Predajom ponude smatra se da je Ponuditelj upoznat sa stanjem lokacije.

3.3. [bookmark: _Toc49632029] Opis i oznaka grupa predmeta nabave 
Predmet nabave nije podijeljen na grupe nabave.

3.4. [bookmark: _Toc49632030]Količina i tehnički opis predmeta nabave 
Količina predmeta nabave je definirana u troškovniku koji je sastavni dio Dokumentacije o nadmetanju (Prilog 6 Dokumentacije o nadmetanju). Stavke troškovnika ne smiju se mijenjati. Troškovnici su sastavni dio ove Dokumentacije o nadmetanju. Ponuditelj je dužan popuniti sve stavke troškovnika. Ponuditelj je dužan ponuditi i upisati jedinične cijene i ukupne iznose za sve stavke u Troškovniku.

Tehnički opisi predmeta nabave detaljno su navedeni u glavnom projektu. (prilog 7)

Mjerodavne su jedinične cijene upisane u Troškovniku. Popust i svi troškovi moraju biti uračunati u ponuđenim i upisanim jediničnim cijenama u stavkama Troškovnika. Na opisani način postupa Ponuditelj. Ukoliko Ponuditelj izmjenom i/ili dopunom ponude mijenja cijene u Troškovniku tada Ponuditelj mora dostaviti potpuno popunjen novi Troškovnik s izmijenjenim jediničnim cijenama, u tiskanom obliku. U slučaju da Ponuditelj ne postupi sukladno ovim uputama, Naručitelj može takvu ponudu smatrati nepotpunom i neprihvatljivom.

Ako Ponuditelj nudi jednakovrijedan proizvod za određenu stavku u Troškovniku, dužan je navedeno jasno naznačiti u Troškovniku. Za sve proizvođače, tipove proizvoda, standarde ili norme, ako su navedeni u tehničkim specifikacijama i troškovniku primjenjuje se „ili jednakovrijedno“. Sam dokaz jednakovrijednosti dužan je u ponudi, bilo kojim prikladnim sredstvom, dokazati Ponuditelj. Taj dokaz mogu biti tehničke specifikacije i tehnički listovi proizvođača, katalozi i sl. Dokazi jednakovrijednosti nude se u svrhu ocjene da li ponuđeni proizvodi imaju minimalno tražene karakteristike proizvoda.
Naručitelj koristi mogućnost upućivanja na specifikacije prema tehničkim normama te će prihvatiti radove, robu i usluge koje odgovaraju nacionalnim normama kojima se prihvaćaju europske norme, europska odobrenja, zajedničke tehničke specifikacije, međunarodne norme i druge tehničke referentne sustave koje su utvrdila europska normizacijska tijela.
Naručitelj će također prihvatiti ponude radova, roba i usluga ako Ponuditelj u ponudi na zadovoljavajući način dokaže da rješenje koje predlaže na jednakovrijedan način zadovoljava zahtjeve definirane tehničkim specifikacijama. Zadovoljavajućim dokazom se smatra izvješće o testiranju tijela za ocjenu sukladnosti ili potvrda koje izdaje takvo tijelo.
Tijelo za ocjenu sukladnosti je tijelo koje provodi aktivnosti ocjene sukladnosti, uključujući kalibriranje, testiranje, certificiranje i inspekciju, koje je akreditirano u skladu s Uredbom (EZ) br. 765/2008 Europskog parlamenta i Vijeća.

Na svim mjestima u tehničkim opisima, nacrtima i troškovniku gdje je projektant naveo dimenzije nekog proizvoda, dimenzije su uvjetovane veličinom prostora koji se izgrađuje ili u koji se proizvod ugrađuje.

U slučaju da Ponuditelj ne postupi sukladno ovim uputama, Naručitelj će takvu ponudu smatrati nepotpunom i neprihvatljivom.
3.5. [bookmark: _Toc49632031]Mjesto izvođenja radova 
Nenadići 49, 51500 Krk, Hrvatska

k.č.br.: 1836/1, K.o. Poljica

3.6. [bookmark: _Toc49632032]Rok izvršenja ugovornih obveza 
Rok za izvršenje ugovora počinje teći od uvođenja u posao odabranog ponuditelja, pri čemu rok može biti najviše 6 mjeseci od uvođenja u posao. Izvođač je uveden u posao predajom projektne dokumentacije u jednom primjerku od strane Naručitelja. 

Završetkom radova smatra se datum koji je nadzorni inženjer Naručitelja potvrdio kao datum s kojim su svi ugovoreni radovi izvedeni u cijelosti te je izvršena primopredaja radova, što se evidentira u potpisanom zapisniku o primopredaji radova, a čime je ujedno izvršena i isporuka predmeta nabave. Zapisnik o primopredaji radova i okončani obračun potpisuju ovlaštena osoba za zastupanje Naručitelja, Izvođač i Nadzorni inženjer.

Izvoditelj i Naručitelj imaju pravo na produženje roka izvođenja radova u sljedećim slučajevima:
· uslijed nastupa više sile,
· uslijed mjera predviđenih aktima i postupcima javnopravnih tijela,
· uslijed pisanog zahtjeva Naručitelja za prekidom radova,
· uslijed pisanog odobrenja Naručitelja za produženjem izvođenja radova,
· neplaćanje izvedenih radova od strane Naručitelja ako je zakašnjenje u plaćanju znatno otežalo izvršenje radova (manja zakašnjenja ne mogu utjecati na produljenje rokova),
· nepredviđeni radovi ili okolnosti uslijed kojih je došlo do duljeg zastoja ili usporenja radova, a Izvođač ih nije mogao otkloniti poduzimanjem odgovarajućih mjera.

Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje robama bitnim za odvijanje radova i sl. Izvoditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvođenja radova osim u slučaju kad su mjere predviđene aktima javnopravnih tijela donesene isključivo zbog krivnje Izvoditelja.

Ako Izvođač vlastitom krivnjom ne izvede radove u ugovorenom roku, Naručitelj će bez štete po svoja ostala prava iz Ugovora naplatiti ugovornu kaznu od 5‰ (pet promila) za svaki dan kašnjenja, a do najviše do 10% (deset posto) od ugovorene cijene.

4. [bookmark: _Toc49632033]ROK ZA DOSTAVU PONUDA 
Datum, vrijeme i mjesto dostave ponuda 
Ponuda, bez obzira na način dostave, mora biti zaprimljena od strane Naručitelja, najkasnije do: 
25.09.2020. godine u 15,00 sati,

na adresu Naručitelja iz točke 7.3. Dokumentacije za nadmetanje. 

Ponude koje pristignu nakon isteka roka za dostavu ponuda neće biti predmetom ocjene ponuda.

5. [bookmark: _Toc49632034]OBVEZNI RAZLOZI ISKLJUČENJA PONUDITELJA
Ponuditelj je dužan u svojoj ponudi priložiti dokumente kojima se dokazuje da ne postoje razlozi za njegovo isključenje iz postupka nabave.
Ponuditelju je dopušteno dostavljanje traženih dokumenata na jedan od sljedećih načina: u izvorniku, u ovjerenoj preslici, ili u neovjerenoj preslici.

4.1. Obvezni razlozi isključenja
Naručitelj će isključiti Ponuditelja iz postupka nabave:
a) ako je Ponuditelj ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima.
b) ako Ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.
c) ako je Ponuditelj lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije.
d) ako je Ponuditelj u stečaju, insolventan ili je u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.
e) ako je Ponuditelj u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način.
f) ako postoji sukob interesa između Ponuditelja i članova Odbora za nabavu, osobe ovlaštene za zastupanje Naručitelja ili osobe imenovane za provođenje postupka nabave koji se ne može učinkovito ukloniti izuzimanjem navedenih osoba.

Naručitelj prihvaća kao preliminaran dokaz da se Ponuditelj ne nalazi u jednoj od situacija navedenih u ovoj točki potpisanu izjavu osobe po zakonu ovlaštene za zastupanje gospodarskog subjekta koja se dostavlja u ponudi prema obrascu Prilog 2 – Izjava ponuditelja.

U slučaju zajednice ponuditelja, okolnosti vezane uz obvezne razloge isključenja utvrđuju se za sve članove zajednice ponuditelja pojedinačno te su svi članovi zajednice ponuditelja obvezni u ponudi dostaviti Prilog 2 – Izjava ponuditelja potpisan od strane osobe po zakonu ovlaštene za zastupanje gospodarskog subjekta.

Naručitelj može zahtijevati od Ponuditelja (i ako je primjenjivo od svih članova zajednice ponuditelja) da prije sklapanja Ugovora dostavi jedan ili više dokumenata (potvrda, izvoda, i sl.) koji potvrđuju da se Ponuditelj ne nalazi u nekoj od situacija navedenih u ovoj točki, uz preduvjet da se takvi dokumenti izdaju u zemlji sjedišta Ponuditelja te da ih on može ishoditi.

6. [bookmark: _Toc49632035]UVJETI I DOKAZI SPOSOBNOSTI PONUDITELJA 
Ponuditelj je dužan u svojoj ponudi popuniti i priložiti Izjavu o ispunjenju traženih uvjeta sposobnosti (Prilog 3) za predmetni postupak nabave kojom jamči svoju tehničku i stručnu  sposobnost i ekonomsku sposobnost. Naručitelj može tražiti od ponuditelja ili nadležnih tijela dokumentaciju kojom se dokazuje ispunjavanje uvjeta sposobnosti traženih u točkama 5.1. i 5.2. ove dokumentacije za nadmetanje. 

6.1. [bookmark: _Toc49632036]Ekonomska sposobnost 

6.1.1. Ukupni prihod 
Ponuditelj mora imati ukupni godišnji prihod za svaku od tri posljednje dostupne financijske godine, minimalno u dvostrukom iznosu procijenjene vrijednosti nabave.

U svrhu dokazivanja ukupnog prihoda, Ponuditelj mora dostaviti popunjen, potpisan i ovjeren Prilog 3 – Izjava ponuditelja koji je sastavni dio ove dokumentacije za nadmetanje. Izjavu potpisuje osoba po zakonu ovlaštena za zastupanje gospodarskog subjekta. 
U slučaju zajednice Ponuditelja, svi članovi zajednice Ponuditelja obvezni su kumulativno dokazati da imaju ukupni prihod za svaku od tri posljednje dostupne financijske godine, minimalno u dvostrukom iznosu procijenjene vrijednosti nabave. U tom slučaju potrebno je dostaviti popunjen, potpisan i ovjeren Prilog 3 – Izjava ponuditelja za svakog pojedinog člana zajednice ponuditelja. Izjavu pojedinog člana zajednice ponuditelja potpisuje osoba po zakonu ovlaštena za zastupanje gospodarskog subjekta. 
6.2. [bookmark: _Toc49632037]Tehnička i stručna sposobnost

6.2.1. Tehnička sposobnost
Svaki ponuditelj morao je uredno izvršiti najmanje jedan (1) ugovor o isporuci robe odnosno ugradnju fotonaponske elektrane istih ili sličnih karakteristika kao što je predmet nabave za koji dostavlja ponudu, u godini u kojoj je započeo postupak nabave (2018.) i/ili u 5 prethodnih godina (2017., 2016., 2015., 2014., 2013.), vrijednosti ugovora minimalno kao procijenjena vrijednost nabave.

Istim ili sličnim ugovorom smatra se isporuka, montaža, ugradnja, instalacija i puštanje u probni rad fotonaponskih elektrana. 
U slučaju zajednice ponuditelja barem jedan član zajednice ponuditelja morao je uredno izvršiti najmanje jedan (1) ugovor o isporuci robe odnosno ugradnju fotonaponske elektrane istih ili sličnih karakteristika kao što je predmet nabave, u godini u kojoj je započeo postupak nabave (2018.) i/ili u pet prethodnih godina (2017., 2016., 2015., 2014., 2013.), vrijednosti ugovora minimalno kao procijenjena vrijednost nabave.

7. [bookmark: _Toc49632038]KRITERIJ ZA ODABIR PONUDE 

Kriterij odabira ponude je ekonomski najpovoljnija ponuda. 

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna. 

Pri odabiru najpovoljnijeg Ponuditelja Naručitelj će koristiti sljedeće pod-kriterije: 
a) Cijena (maksimalno 60 bodova) - relativni značaj 60% 
b) Jamstveni rok (maksimalno 25 bodova) - relativni značaj 25%
c) Utjecaj na okoliš (maksimalno 10 bodova) - relativni značaj 10%
d) Polica osiguranja odgovornosti (maksimalno 5 bodova) –relativni značaj 5% 


Metodologija ocjene ponuda koju će Naručitelj primijeniti je sljedeća:

a) Cijena (maksimalno 60 bodova)

Ponudi s najnižom cijenom (Cmin) dodjeljuje se maksimalnih 60 bodova. 
Bodovi (Bp) za pojedinačnu ponudu (Cp) računaju se uz primjenu sljedeće formule, uz zaokruživanje rezultata na dvije decimale: 

BC = Cmin/Cp x 60

BC = broj bodova koji je ponuda dobila za ponuđenu cijenu bez PDV-a 
Cmin = najniža cijena ponuđena u postupku nabave 
Cp = cijena ponude koja je predmet ocjene 


b) Jamstveni rok (maksimalno 25 bodova)

Ponuditelj trajanje jamstvenog roka izražava u mjesecima na način da naznači broj mjeseci u Ponudbenom listu (Prilog 1) na za to predviđenom mjestu. Jamstvom se smatra jamstvo za zamjenu oštećenih dijelova uslijed oštećenja koja su rezultat redovnog i ispravnog korištenja robe i radova koji su predmet nabave. Jamstveni rok započinje po potpisivanju Zapisnika o konačnoj primopredaji radova.
Ponudi s najdužim jamstvenim rokom dodjeljuje se maksimalnih 25 bodova. Bodovi za pojedinačnu ponudu računaju se uz primjenu sljedeće formule, uz zaokruživanje rezultata na dvije decimale: 

JR = JRp/JRmax x 25

JR = broj bodova koji je ponuda dobila za ponuđeni jamstveni rok 
JRmax = najduži jamstveni rok ponuđen u postupku nabave 
JRp = jamstveni rok ponude koja je predmet ocjene


c) Utjecaj na okoliš – CO2, otisak FN modula (maksimalno 10 bodova)
Naručitelj kao jedan od kriterija za odabir ekonomski najpovoljnije ponude određuje Utjecaj na okoliš – CO2, otisak FN modula po ISO 14067 ili jednakovrijedno. U Prilogu 1 Ponuditelj navodi CO2 otisak po sistemu „cradle – to – gate“ provedenu prema normi ISO 14067 ili jednakovrijednoj izraženu od neovisnog laboratorija. 
Maksimalni broj bodova će se dodijeliti Ponuditelju s ponuđenim najnižim CO2 otiskom fotonaponskih modula. Ponuditelju kojemu se ne može utvrditi iznos CO2 otiska dodijelit će se 0 bodova. 
Bodovna vrijednost prema ovom kriteriju izračunava se prema sljedećoj formuli: 

BCO2= Tmin/Tp x 10 

BCO2 – broj bodova koji je dodijeljen Ponuditelju za CO2 otisak ponuđenih fotonaponskih modula 
Tmin – najniži ponuđen CO2 otisak fotonaponskih modula 
Tp – ponuđeni CO2 otisak u ponudi koja se ocjenjuje.

d) Polica osiguranja odgovornosti (maksimalno 5 bodova)
Naručitelj kao jedan od kriterija za odabir ekonomski najpovoljnije ponude određuje da ponuditelj treba posjedovati Policu osiguranja odgovornosti za neispravan proizvod s limitom pokrića koji je minimalno jednak dvostrukom iznosu procijenjene vrijednosti nabave. Polica mora biti naplativa za namirenje štete uzrokovano na imovini naručitelja uzrokovano neispravnom ugrađenom opremom.  

Ponuditelj koji posjeduje Policu osiguranja odgovornosti za neispravan proizvod s limitom pokrića koji je minimalno jednak dvostrukom iznosu procijenjene vrijednosti nabave treba dostaviti dokaz o važećoj polici osiguranja za pokriće potencijalne štete uzrokovane neispravnim isporučenim fotonaponskim modulima na imovini Naručitelja s vidljivom visinom limita pokrića štete. Naručitelj će bodovati posjedovanje police osiguranja odgovornosti za neispravan proizvod prema visini limita pokrića dostavljene preslike važeće police osiguranja kojeg treba naznačiti u ponudbenom listu. Maksimalni broj bodova (5 bodova) dodijelit će se ponudi s najvećim limitom pokrića. 0 bodova će se dodijeliti ponudama za koje nije dostavljena polica osiguranja odgovornosti za neispravan proizvod – fotonaponski modul.

Ako iznos limita nije dostavljen u kunama (HRK), radi usporedivosti ponuda, cijene će se preračunati u HRK po srednjem tečaju HNB-a na dan objave Obavijesti o nabavi.

P= Cp/Cmax x 5

P – bodovi za policu
Cp –ponuđen iznos limita police osiguranja odgovornosti za neispravan proizvod izražena u HRK koja je predmet ocjene izražena u HRK
Cmax – najveći limit pokrića police koja je dostavljena uz ponudu u postupku nabave izražena u HRK

8. [bookmark: _Toc49632039]PODACI O PONUDI 
8.1. [bookmark: _Toc49632040]Sadržaj i način izrade ponude 
Ponuditelj predaje ponudu u izvorniku koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć. 
Ponuda mora sadržavati najmanje: 
· popunjen ponudbeni list (Prilog 1), 
· izjavu o nepostojanju obveznih razloga isključenja (Prilog 2)
· izjavu kojom Ponuditelj jamči da ispunjava uvjete sposobnosti (Prilog 3)
· podatke o zajednici ponuditelj (ako je primjenjivo) (Prilog 4)
· podatke o podizvoditeljima (ako je primjenjivo) (Prilog 5)
· popunjen troškovnik (Prilog 6), 
· jamstvo za ozbiljnost ponude
· dokaz o važećoj polici osiguranja (ako je primjenjivo)

Nije dopušteno nuđenje alternativnih ponuda. 

Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije o nadmetanju. Ponuda se zajedno s pripadajućom dokumentacijom izrađuje na hrvatskom jeziku. Dijelovi ponude koji se odnose na dokaze jednakovrijednosti (katalozi, brošure, tehnički listovi i sl.) mogu biti na drugom službenom jeziku Europske unije. 

Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom Ponuditelja. 

8.2. [bookmark: _Toc49632041] Pravila dostave dokumenata 
Sve tražene dokumente i dokaze koji se dostavljaju Ponuditelji mogu dostaviti u izvorniku, ovjerenim ili neovjerenim preslikama. Navedeno se ne odnosi na izjave koje moraju biti u izvorniku. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi naručitelj može zatražiti suradnju nadležnih vlasti.

8.3. [bookmark: _Toc49632042]Način dostave ponude 
Ponuda se u zatvorenoj omotnici dostavlja neposredno naručitelju ili poštanskom pošiljkom na adresu: 
NOLIOT d.o.o., Nenadići 49, 51500 Krk, Hrvatska

Prijedlog izgleda omotnice s obaveznim elementima:


 (
NOLIOT
 d.o.o.
Nenadići 49, 51500 Krk, 
Hrvatska
Evidencijski broj nabave: 01/2020
 
Naziv nabave:
 
Sunčana elektrana i kompenzacija električnih instalacija
- NE OTVARATI -
)











Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka, odnosno nepravovremene dostave ponude. Elektronička dostava ponuda nije dopuštena. 
Ponude i dokumentacija priložena uz ponude, osim jamstava, ne vraćaju se ponuditeljima.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. 
Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori.

Elektronička dostava ponuda nije dopuštena.

8.4. [bookmark: _Toc49632043]Izmjena i/ili dopuna ponude i odustajanje od ponude 
Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
Ukoliko izmjenom ili dopunom ponude ponuditelj iskaže popust, uz dostavu izmjene ili dopune ponude je potrebno dostaviti i novi troškovnik u kojem su iskazani popusti.

8.5. [bookmark: _Toc49632044]Način određivanja cijene ponude 
Ponuditelj dostavlja ponudu s cijenom u kunama (HRK) ili u eurima (EUR). Cijena ponude piše se brojkama. Ako cijena ponude nije iskazana u kunama, radi usporedivosti ponuda, cijene ponuda preračunavat će se u kune (HRK) prema srednjem tečaju Hrvatske narodne banke (HNB) na dan objave Obavijesti o nabavi. Ponuditelj je dužan ponuditi, tj. upisati cijenu (zaokruženu na dvije decimale) za svaku stavku Troškovnika te cijenu ponude, na način kako je to određeno Troškovnikom, kao i upisati cijenu ponude, na način kako je to određeno u Ponudbenom listu.  Cijena ponude je nepromjenjiva tijekom trajanja ugovora o nabavi. U cijenu ponude moraju biti uračunati svi troškovi i popusti. 

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.
Ako Ponuditelj ili član zajednice ponuditelja nije u sustavu PDV-a, tada je to potrebno naznačiti u Ponudbenom listu.

Jedinične cijene stavki iskazane u troškovniku su fiksne i nepromjenjive do završetka svih ugovorenih radova. 

Pri formiranju cijene ponuditelj je obvezan uzeti u obzir sljedeće:
· sav potreban rad, materijal, alat, dobavu i dopremu na gradilište materijala i opreme, kao i ugradnju opreme, troškove pripreme i organizacije gradilišta te eventualne troškove vezane za zauzeće javne površine, elaborate i sl., kao i troškove uklanjanja opreme i materijala, otpada i sl. s gradilišta,
· troškove osiguranja tijekom trajanja ugovora,
· troškove svih potrebnih ispitivanja i pribavljanja potrebne dokumentacije i potrebnih atesta, kojima se dokazuje kakvoća izvedenih radova i ugrađenih proizvoda i materijala (svi ugrađeni materijali i proizvodi moraju odgovarati važećim tehničkim propisima i standardima, propisima zaštite na radu i ostalim pozitivnim propisima Republike Hrvatske)
· sve ostale troškove sukladno odredbama općih uvjeta Troškovnika. 

8.6. [bookmark: _Toc49632045]Rok valjanosti ponude 
Rok valjanosti ponude je najmanje 60 dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude, Naručitelj će tražiti njegovo produljenje i u tu svrhu dati primjereni rok ponuditelju. Na zahtjev Naručitelja, Ponuditelj može produžiti rok valjanosti svoje ponude. 

8.7. [bookmark: _Toc49632046]Trošak ponude 
Trošak pripreme i podnošenja ponude u cijelosti snosi ponuditelj.

9. [bookmark: _Toc49632047]ODREDBE KOJE SE ODNOSE NA ZAJEDNICU PONUDITELJA 
Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Prilogu 4 Podaci o zajednici ponuditelja. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio. 

10. [bookmark: _Toc49632048]ODREDBE KOJE SE ODNOSE NA PODIZVODITELJE
Ponuditelj, odnosno zajednica ponuditelja, koji namjerava ustupiti dio ili dijelove ponude podizvoditeljima, u svojoj ponudi mora jasno navesti podatke o svim podizvoditeljima (naziv i sjedište) i podatke o dijelu ugovora koji namjerava dati u podugovor, te u tu svrhu ispuniti i dostaviti Prilog 5. ove Dokumentacije za nadmetanje. Ponuditelj je dužan za podizvoditelja dostaviti Izjavu iz Priloga 2 Dokumentacije da se ne nalazi ni u jednom od slučajeva isključenja (Poglavlje 4. Dokumentacije). 

Sudjelovanje podizvoditelja ne utječe na odgovornost odabranog ponuditelja za izvršenje ugovora.
11. [bookmark: _Toc360627042][bookmark: _Toc49632049]PREGLED I OCJENA PONUDA 
Odbor za nabavu nakon isteka roka za dostavu ponuda pregledava i ocjenjuje  sadržaj podnesenih ponuda u odnosu na uvjete iz Dokumentacije za nadmetanje.
U postupku pregleda i ocjene ponuda Naručitelj vrši:
- provjeru formalne sukladnosti
- procjenu postojanja razloga isključenja i ispunjenja uvjeta kvalifikacije 
- procjenu tehničke i materijalne sukladnosti
- evaluaciju ponuda na temelju prethodno objavljenih kriterija za odabir 

11.1. [bookmark: _Toc49632050]Pojašnjenje i upotpunjavanje 
U postupku pregleda i ocjene ponuda NOJN može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na postojanje razloga isključenja i uvjete sposobnosti te certifikate o sukladnosti s određenim normama, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u dokumentaciji za nadmetanje). 
U postupku pregleda i ocjene ponuda NOJN može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

11.2. [bookmark: _Toc49632051]Odluka o odabiru ili poništenju

Naručitelj (NOJN) je obvezan na temelju rezultata pregleda i ocjene prijava ili ponuda odbiti:
· ponudu koja je stigla nakon roka za dostavu,
· ponudu koja je na drugom jeziku nego je navedeno u OoN i Dokumentaciji za nadmetanje,
· ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti,
· ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
· ponudu koja nije cjelovita tj. ne sadrži sve elemente navedene u članku 7.1.  ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti 
· ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
· ponudu koja je suprotna odredbama Dokumentacije o nadmetanju,
· ponudu u kojoj cijena nije iskazana u apsolutnom iznosu,
· ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
· ponudu koja ne ispunjava obvezne tehničke specifikacije određene u Dokumentaciji o nadmetanju,
· ponudu za koju ponuditelj nije pisanim putem prihvatio ispravak računske pogreške,
· ponudu koja sadrži štetne odredbe.
NOJN donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.

NOJN će poništiti postupak nabave ako :
- nije pristigla niti jedna ponuda;
- nije zaprimio niti jednu valjanu ponudu

NOJN može poništiti postupak nabave ako:
· je cijena ponude veća od osiguranih sredstava za nabavu;
· se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave);
· su nastale značajne nove okolnosti vezane uz projekt za koji se provodi nabava 


U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo, te datum donošenja i potpis odgovorne osobe.

NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava. 
12. [bookmark: _Toc49632052]JAMSTVA
12.1. [bookmark: _Toc49632053]Jamstvo za ozbiljnost ponude

Ponuditelj je obvezan uz ponudu predati jamstvo za ozbiljnost ponude u obliku bankarske garancije u iznosu od 25.000,00 kuna (slovima: pedeset tisuća kuna).
U bankarskoj garanciji mora biti navedeno da je korisnik garancije Naručitelj s kojim se sklapa ugovor. Bankarska garancija mora biti bezuvjetna, neopoziva, i na "prvi poziv" korisnika garancije, "bez prigovora".
Rok valjanosti garancije mora biti minimalno u trajanju valjanosti ponude.
Način dostave jamstva: U izvorniku i neovjerenoj kopiji. Jamstvo ne smije biti ni na koji način oštećeno (bušenjem, klamanjem i sl.), a što bi onemogućilo valjanost istog. 

Jamstvo za ozbiljnost ponude Naručitelj je obvezan vratiti ponuditeljima neposredno nakon završetka postupka nabave koji završava dostavom Odluke o odabiru/poništenju. Naručitelj će odabranom ponuditelju vratiti jamstvo za ozbiljnost ponude nakon dostave jamstva za uredno ispunjenje ugovora. 
Jamstvo će se naplatiti u slučaju: 
•	odustajanja Ponuditelja od svoje ponude u roku njezine valjanosti, 
•	dostavljanja neistinitih podataka u smislu točke 4. I 5. Dokumentacije za nadmetanje, 
•	nedostavljanja izvornika ili ovjerene preslike dokaza, a na zahtjev Naručitelja, 
•	odbijanja potpisivanja Ugovora, 
•	nedostavljanja jamstva za uredno izvršenje Ugovora.
 
Ako istekne rok valjanosti ponude, Naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. Ako jamstvo za ozbiljnost ponude ne bude naplaćeno Naručitelj će ga vratiti Ponuditelju neposredno nakon završetka postupka nabave.

12.2. [bookmark: _Toc49632054]Jamstvo za uredno izvršenje ugovora

Odabrani ponuditelj je obvezan u roku od 10 dana od potpisivanja ugovora o izvođenju radova dostaviti Jamstvo za uredno izvršenje ugovora u obliku bankarske garancije u iznosu od 10% od vrijednosti ugovora bez poreza na dodanu vrijednost. 

Bankarska garancija mora biti bezuvjetna, neopoziva, i na "prvi poziv" korisnika garancije, "bez prigovora". Rok valjanosti garancije mora biti 30 dana od dana isteka ugovora.
Način dostave jamstva: U izvorniku i neovjerenoj kopiji. Jamstvo ne smije biti ni na koji način oštećeno (bušenjem, klamanjem i sl.), a što bi onemogućilo valjanost istog. 

Jamstvo za uredno izvršenje ugovora Naručitelj je obvezan vratiti ponuditeljima neposredno nakon potpisivanja Zapisnika o primopredaji radova. Naručitelj će odabranom ponuditelju vratiti jamstvo za uredno izvršenje ugovora nakon dostave jamstva za otklanjanje nedostataka u garantnom roku. 

Jamstvo će se naplatiti u slučaju povrede ugovorenih obveza sklopljenih između Naručitelja i ponuditelja.

12.3. [bookmark: _Toc49632055]Jamstvo za otklanjanje nedostataka u garantnom roku 

Odabrani ponuditelj mora prilikom primopredaje radova, a uoči potpisivanja Zapisnika o primopredaji radova, dostaviti jamstvo za otklanjanje nedostataka u jamstvenom (garantnom) roku u obliku bjanko zadužnice u iznosu od 10% od vrijednosti ugovora bez poreza na dodanu vrijednost.

Zadužnica mora biti potvrđena od strane javnog bilježnika i izdana u korist naručitelja u visini od 10% (deset posto) od ukupne vrijednosti ugovora bez PDV-a. 

Jamstvo za otklanjanje nedostataka u jamstvenom roku će se naplatiti u slučaju da odabrani ponuditelj u jamstvenom roku ne ispuni obvezu otklanjanja nedostataka koje ima po osnovi jamstva te u ponuđenom roku ili s naslova naknade štete. 

Naručitelj će odabranom ponuditelju vratiti jamstvo za otklanjanje nedostataka u jamstvenom roku najkasnije u roku od 5 (pet) radnih dana po završetku jamstvenog roka.

13. [bookmark: _Toc49632056]ROK, NAČIN I UVJETI PLAĆANJA 
[bookmark: _Hlk494436333]
Plaćanje će se izvršiti najkasnije 60 dana po ovjeri situacije. Sva plaćanja Naručitelj će izvršiti prema stvarno izvedenim količinama i ugovorenim jediničnim cijenama, na poslovni račun odabranog ponuditelja.





PRILOZI:
PRILOG 1 – Ponudbeni list 
PRILOG 2 – Izjava kojom Ponuditelj dokazuje da ne postoje razlozi isključenja
PRILOG 3 - Izjava kojom Ponuditelj jamči da ispunjava uvjete sposobnosti
PRILOG 4 – Podaci o zajednici ponuditelja
PRILOG 5 – Podaci o podizvoditeljima
PRILOG 6 – Troškovnik

PRILOG 7 – Projekt Sunčana elektrana
6
[image: ]

image1.png
Do | ABZRESE| @G

«

<

BBzl

Tools | Fill&Sign = Comment

Ministarstvo regionalnoga razvoja

- @882 REPUBLIKA HRVATSKA

Europska unija
Zajedno do fondova EU

MRRFEU pasica logotipi M

ifondova Europske unije

|

EUROPSKI STRUKTURNI
I INVESTICI)SKI FONDOVI

HE ] Operativni program
*! KONKURENTNOST
" = IKOHEZIA

Signin

Export PDF

Adobe ExportPDF @
Conert PDF files to Word or Excel
oniine.

Select PDF File:

5 MRRFEU knjiga graicin st
Thie/5a2M8

Convert To:
Microsoft Word (*.docy) ©

Recognize Totin Englh(US:
Change D

Convert

» Create PDF

» Edit PDF

» Send Files
» Store Files





